Unterensingen
Ondorẽseng ([ondǒ|'rẽ:seŋ], amdlich Unterensingen) isch a Gmaende em Landgråes Esslenga en Bada-Wirddabärg, ogfär 30 km sidesdlich vo Sduagord.  Dor Flägga håd (2017) fasd gnao 5.000 Aewonor.

Geografi ond Vorkehr 
Ondorẽseng leit uff dor lengga Seid vom Näggor. Nåchbergmaendena send Kengga em Norda, Wendleng em Osda, Boenga em Sidosda, Nirdeng em Sida, Wolfschluaga ond Nuihausa em Wäsda ond Denggadårf em Nordwäsda (älle Landgraes Essleng).

Ondorẽseng leid an dor B313 Blocheng-Dibeng. Bis zor Audobã A8 Sduagord-Mincha send-s blos weniche Kilomedor. 

D Gmarkong setzt sich zsẽma aus 14,6 % Landwirtschaftsfleche, 8,4 % Wald, 7,6 % Sidlongsfleche ond 1,4 % sonsdichor Fleche. En frijore Jårhondord håd dor Näggor efdors mid Haochwassor dor Flägge iborschwemmd, aber seid-or ănna 1841 begradichd wårda isch, weid seldenor. Nåch-m Haochwassor 1978 håd-mor graose Schutzmaura baud, om Schäda durch dor Näggar fir emmor auszomschliasa.

Gmaendeglidorong 
Zo Ondorẽseng ghaerd s Dorf Ondorẽseng ond s Gheft Lendahof.

Aus dor Gschiicht 
Dor Nãma vom Flägga kommd vo "Anso" här (des moend "Flägga vo dor Sibb vom Anso"), ond isch a alemannischa Grendong. On Flägga mid-m Nãma "Ensenga" wird zom aersda Mål ärweend em Jår 1124. Mor kã edd gnao saga, ob dådormid s haediche Oborẽseng odor s haediche Ondorẽseng gmoend isch (Ondorẽseng isch haed on Sdadddåel vo dor Nåchborsdadd Nirdeng). Båede Flägga hend abor scho emmor zom Amd Teck ghaerd, ond so vom Ãfang ã ao zom aldwirddabärgischa Besitz. Durch d Reformaziõ isch Ondorẽseng, wia d ganza wirddabägische Gẽged dromrom, evangelisch wårda. Durch dor Bau vo dor Bãsdregge Sduagord-Dibeng håd a ganz nuia Zeid ãgfanga, ond Indusdri håd sich em Flägga ãgsiidled. 

Haed isch Ondorẽseng on Flägga mid-ra ausorodendlich guada wirdschafdlicha Infrastruktur ond-ra blos minimala Arbeidslosaquode vo ondor 2%.

Verwaldong 
Ondorẽseng håt mit dor Sdadd Niirdeng ond mid de Gmaendena Boenga, Friggahausa, Graosbeddleng ond Wolfschluaga a Verwaldongsgmaeschafd ausgmachd.

Birgermåeschdor isch dor Sieghart Friz.

Wahla
Ergäbnis vo de Landdagswahla seid 2006: 

1 2006: WASG, seid 2011: Die Linke

Dialäggd 
Dor Dialäggd vo Ondorẽseng ghaerd zom Zendralschwäbischa, wia där vom ganza Landgraes.

Weblink 

 www.unterensingen.de

Fuasnoda 

Ort (Landkroes Esslenga)